CELEX: 62010CA0101
Language: hu
Date: 2011-07-07 00:00:00
Title: C-101/10. sz. ügy: A Bíróság (negyedik tanács) 2011. július 7-i ítélete (az Oberste Berufungs- und Disziplinarkommission (Ausztria) előzetes döntéshozatal iránti kérelme) — Gentcho Pavlov, Gregor Famira kontra Ausschuss der Rechtsanwaltskammer Wien (Külkapcsolatok — Társulási megállapodások — Nemzeti szabályozás, amely kizárja, hogy a bolgár állampolgárokat a Bolgár Köztársaság Európai Unióhoz történő csatlakozása előtt bejegyezzék az ügyvédjelölti névjegyzékbe — Az ilyen szabályozásnak a munkafeltételekkel kapcsolatban az állampolgárságon alapuló hátrányos megkülönböztetés EK — Bulgária társulási megállapodásban előírt tilalmával való összeegyeztethetősége)

10.9.2011   
            
            
               HU
            
            
               Az Európai Unió Hivatalos Lapja
            
            
               C 269/12
            
         A Bíróság (negyedik tanács) 2011. július 7-i ítélete (az Oberste Berufungs- und Disziplinarkommission (Ausztria) előzetes döntéshozatal iránti kérelme) — Gentcho Pavlov, Gregor Famira kontra Ausschuss der Rechtsanwaltskammer Wien
   (C-101/10. sz. ügy) (1)
   
   (Külkapcsolatok - Társulási megállapodások - Nemzeti szabályozás, amely kizárja, hogy a bolgár állampolgárokat a Bolgár Köztársaság Európai Unióhoz történő csatlakozása előtt bejegyezzék az ügyvédjelölti névjegyzékbe - Az ilyen szabályozásnak a munkafeltételekkel kapcsolatban az állampolgárságon alapuló hátrányos megkülönböztetés EK - Bulgária társulási megállapodásban előírt tilalmával való összeegyeztethetősége)
   2011/C 269/18
   Az eljárás nyelve: német
   
      A kérdést előterjesztő bíróság
   
   Oberste Berufungs- und Disziplinarkommission
   
      Az alapeljárás felei
   
   
      Felperesek: Gentcho Pavlov, Gregor Famira
   
      Alperes: Ausschuss der Rechtsanwaltskammer Wien
   
      Tárgy
   
   Előzetes döntéshozatal iránti kérelem — Oberste Berufungs- und Disziplinarkommission — Az egyrészről az Európai Közösségek és azok tagállamai, másrészről a Bolgár Köztársaság közötti társulás létesítéséről szóló Európa-megállapodás (HL L 358., 1994.12.31., 3. o.) 38. cikke (1) bekezdésének értelmezése — Az állampolgárságon alapuló hátrányos megkülönböztetés tilalma a munkafeltételekkel kapcsolatban — Az olyan nemzeti rendelkezés e cikkel való összeegyeztethetősége, amely kizárja, hogy a bolgár állampolgárokat Bulgária Európai Unióhoz csatlakozása előtt bejegyezzék az ügyvédjelölti névjegyzékbe — E rendelkezés közvetlen hatálya
   
      Rendelkező rész
   
   A hátrányos megkülönböztetésnek a Közösségek nevében az 1994. december 19-i 94/908/ESZAK, EK, Euratom tanácsi és bizottsági határozattal megkötött és jóváhagyott, az egyrészről az Európai Közösségek és azok tagállamai, másrészről a Bolgár Köztársaság közötti társulás létesítéséről szóló Európa-megállapodás 38. cikke (1) bekezdésének első francia bekezdésében előírt tilalmát akként kell értelmezni, hogy azzal a Bolgár Köztársaság Európai Unióhoz történő csatlakozása előtt nem volt ellentétes az ügyvédi hivatásra vonatkozó osztrák szabályozás (Österreichische Rechtsanwaltsordnung) alapügyben alkalmazandó szövege 30. §-ának (1) és (5) bekezdése szerintihez hasonló tagállami szabályozás, amelynek értelmében egy bolgár állampolgár az e rendelkezésben előírt állampolgársági feltétellel összefüggő okból nem érhette el, hogy bejegyezzék őt az ügyvédjelöltek névjegyzékébe, ennek következtében pedig azt sem, hogy igazolják a bíróságok és hatóságok előtti képviseleti jogosultságát.
   
      (1)  HL C 134., 2010.5.22.